[pic] | COMISIA COMUNITĂŢILOR EUROPENE |

Bruxelles, 29.10.2009

COM(2009) 596 final

2009/0166 (CNS)

Propunere de

DECIZIE A CONSILIULUI

de acordare de asistență macrofinanciară Bosniei și Herțegovinei (SEC(2009)1459}

EXPUNERE DE MOTIVE

CONTEXTUL PROPUNERII |

11 | Motivele și obiectivele propunerii Comisia propune acordarea unei asistențe macrofinanciare (AMF) Bosniei și Herțegovinei sub forma unui împrumut, pentru a susține stabilizarea economică a Bosniei și Herțegovinei și pentru finanțarea balanței de plăți externe și nevoilor bugetare ale acesteia identificate de FMI. Asistența propusă va sprijini programul autorităților de măsuri fiscale și reforme structurale necesare, în vederea asigurării unor conturi externe și fiscale sustenabile. Asistența va ajuta Bosnia și Herțegovina să abordeze consecințele crizei financiare globale. Asistența macrofinanciară comunitară propusă va completa sprijinul din partea FMI prevăzut în cadrul acordului stand-by care a fost adoptat de către Consiliul director al FMI la 8 iulie 2009, precum și sprijinul din partea Băncii Mondiale care urmează să ia forma unor împrumuturi în favoarea finanțelor publice. AMF comunitară va avea un caracter excepțional și limitat în timp și va face obiectul unor condiții, în special cu privire la progresul punerii în aplicare a actualului program al FMI și la îndeplinirea cu succes a condițiilor în materie de politică economică de care depinde această asistență. Având în vederea nevoile de finanțare identificate pentru anul 2010, este important ca asistența macrofinanciară comunitară pentru Bosnia și Herțegovina să fie plătită înainte de sfârșitul anului 2010. |

120 | Contextul general În 2008, creșterea PIB-ului real a scăzut la 5,4% față de 6,8% cât s-a înregistrat în 2007. Impactul crizei economice și financiare globale asupra Bosniei și Herțegovinei a devenit vizibil în ultimul trimestru al anului 2008. Activitatea economică în industria construcțiilor, industria metalurgică și industria auto, dar și în sectorul serviciilor și-a încetinit ritmul, iar societățile au început să disponibilizeze lucrători. Dinamica schimburilor comerciale a încetinit drastic, iar stabilitatea financiară a fost amenințată în octombrie 2008, atunci când au fost retrase aproximativ 12% din depozitele bancare în decurs de o singură lună. În timp ce situația pe piețele financiare interne s-a stabilizat rapid, încetinirea ritmului activității economice a continuat în 2009, pe fondul scăderii cererii interne. Cu toate acestea, indicatorii pe termen scurt disponibili, precum producția industrială, indică o situație oarecum mixtă: în timp ce în Federația Bosniei și Herțegovinei (care reprezintă aproximativ două treimi din economia țării) producția industrială a scăzut cu 10,4% de la an la an în prima jumătate a anului 2009, aceasta a crescut cu 17,1% în Republica Srpska (reprezentând aproximativ cealaltă treime din economie). Totuși, creșterea din Republica Srpska se datorează aproape integral redeschiderii unei rafinării de petrol în decembrie 2008. Modificarea anuală la nivel național a indicelui prețurilor de consum a devenit negativă în mai 2009, acesta scăzând la -1,8% în iunie, comparativ cu valoarea de vârf de aproximativ 10% din iulie 2008. Rata fluctuantă pe 12 luni a inflației a scăzut la 3,8% în iunie, comparativ cu 7,4% în 2008. Perspectivele pentru anul în curs și anii următori rămân pesimiste. Scenariul macroeconomic prezentat în programul FMI pentru 2009 este caracterizat de o creștere zero a creditelor, investiții străine directe scăzute și o regândire a politicii fiscale, ceea ce va conduce la o scădere bruscă a cererii interne, distribuită în mod egal între investiții și consum. În ceea ce privește PIB-ul, se preconizează o scădere cu 3% în 2009 și doar o redresare ușoară cu 0,5% în 2010. Deficitul de cont curent a crescut la 14,7% din PIB în 2008, în creștere de la 12,7% în 2007, în special datorită evoluției prețurilor la nivel global și a cererii interne în prima jumătate a anului 2008 care a avut ca rezultat o creștere a deficitului comercial. Acesta a fost mai mult sau mai puțin finanțat prin investițiile străine directe, precum și, în egală măsură, prin utilizarea noilor împrumuturi externe. Cu toate acestea, dinamica schimburilor comerciale a încetinit către finalul anului 2008 în contextul cererii reduse, importurile diminuându-se mai rapid decât exporturile. Deficitul comercial lunar s-a îmbunătățit pentru prima dată în mai mult de doi ani în noiembrie 2008. În prima jumătate a anului 2009, scăderea importurilor (25,3%) a depășit scăderea exporturilor (23,4%), având ca rezultat o îmbunătățire a deficitului comercial cu 26,7%. În consecință, deficitul de cont curent s-a redus cu peste jumătate, de la an la an, scăzând la doar aproximativ 10% din PIB în primul trimestru. Scăderea s-a datorat în principal evoluțiilor comerciale, dar și unei ușoare creșteri a balanței de transfer curent, veniturile provenind de la resortisanții aflați în străinătate fiind oficial cu 6,4% mai mari de la an la an. Rezervele valutare oficiale au scăzut cu 16,8% până în iunie 2009, de la valoarea de vârf din septembrie 2008. Totuși, acestea rămân încă la 23% din PIB, reprezentând mai mult de cinci luni de importuri. În prima parte a anului 2009, repercusiunile încetinirii ritmului de creștere economică au fost simțite din ce în ce mai acut în bugetele publice. Încercând să atenueze acest efect, Consiliul Fiscal Național a deblocat aproximativ 90 milioane EUR în primul trimestru al anului 2009 din fondurile de succesiune ale activelor fostei Iugoslavii, care fac parte din rezervele Băncii Centrale. Cu toate acestea, măsura s-a dovedit a fi insuficientă, deoarece finanțele publice s-au confruntat cu presiuni din ce în ce mai mari în contextul scăderii veniturilor și al angajamentelor de plată ridicate. Pentru a contracara deteriorarea mediului economic și moștenirea politicilor fiscale inadecvate, autoritățile de la toate nivelurile administrației, reprezentate de Consiliul Fiscal Național au încheiat la începutul lunii mai 2009 negocierile cu Fondul Monetar Internațional cu privire la un acord stand-by care cuprindea angajamente referitoare la o serie de reforme structurale și măsuri de ajustare fiscală. După luarea măsurilor preliminare convenite cu FMI (în special adoptarea unui cadru bugetar pe trei ani de către Consiliul Fiscal Național și reechilibrarea bugetelor la toate nivelurile administrației, ceea ce a avut ca rezultat un deficit bugetar consolidat așteptat de 4,7% din PIB față de 7,8% fără ajustare), Consiliul director al FMI a aprobat, la 8 iulie 2009 împrumutul de 1,15 miliarde EUR pe o perioadă de trei ani. Prima tranșă în valoare de 203 milioane EUR a fost plătită imediat după aceea. |

130 | Dispoziții existente în domeniul propunerii Niciuna |

140 | Conformitatea cu celelalte politici și obiective ale Uniunii Propunerea are ca scop sprijinirea programului de stabilizare economică a Bosniei și Herțegovinei în actualul context economic. Aceasta completează: Programul european de redresare economică convenit de Consiliu în vederea promovării și coordonării politicilor Uniunii Europene și ale statelor membre care abordează situațiile de criză în cadrul Uniunii Europene, și Procesul de stabilizare și asociere cu țările candidate și potențial candidate, având ca scop sprijinirea eventualelor viitoare state membre în cursul procesului de preaderare; în special, criteriile economice de aderare de la Copenhaga, în primul rând instituirea unei economii de piață funcționale, necesită existența unei stabilități macroeconomice în țările în cauză. |

CONSULTAREA PăRțILOR INTERESATE șI EVALUAREA IMPACTULUI |

Consultarea părților interesate |

219 | Serviciile Comisiei au menținut contacte permanente cu autoritățile bosniace, Fondul Monetar Internațional și Banca Mondială pe parcursul pregătirii prezentei propuneri a Comisiei, pentru a discuta nevoile de asistență. Înainte de prezentarea propunerii, Comisia a consultat Comitetul economic și financiar, care nu a formulat nicio obiecție. În urma adoptării deciziei Consiliului, serviciile Comisiei vor negocia cu autoritățile Bosniei și Herțegovinei un memorandum de înțelegere și un contract de împrumut pentru a stabili în detaliu modalitățile de punere în aplicare a asistenței. |

Obținerea și utilizarea expertizei |

229 | O evaluare operațională pentru estimarea calității și fiabilității circuitelor financiare publice și a controalelor administrative ale Bosniei și Herțegovinei va fi efectuată cu sprijinul unor consultanți externi numiți de Comisie. |

230 | Evaluarea impactului Asistența macrofinanciară va avea un impact imediat asupra balanței de plăți a Bosniei și Herțegovinei și va contribui astfel la diminuarea constrângerilor de ordin financiar care apasă asupra punerii în aplicare a programului economic al autorităților, precum și la finanțarea deficitului bugetar. Asistența macrofinanciară va sprijini și obiectivele programului de stabilizare convenit cu FMI, care vizează în special îmbunătățirea sustenabilității fiscale a țării pe termen scurt până la mediu. Finanțarea proiectelor și/sau asistența tehnică nu ar fi adecvate pentru a aborda aceste obiective macroeconomice. Atunci când sunt puse la dispoziție sub formă de sprijin bugetar și pentru balanța de plăți, astfel cum se propune în cazul Bosniei și Herțegovinei, plățile contribuie la consolidarea rezervelor Băncii Centrale, astfel cum se prevede în cadrul programului de stabilizare macroeconomică și pot fi, de asemenea, direcționate pentru finanțarea deficitului bugetar. Asistența CE va sprijini, de asemenea, eforturile autorităților de a pune în aplicare politicile pe termen scurt până la mediu identificate în Parteneriatul european al Uniunii Europene cu Bosnia și Herțegovina. |

ELEMENTE JURIDICE ALE PROPUNERII |

305 | Rezumatul acțiunii propuse Comunitatea va pune la dispoziția Bosniei și Herțegovinei asistență macrofinanciară sub forma unui împrumut. În acest scop, Comisia este autorizată să contracteze împrumuturi de până la 100 milioane EUR de pe piețele de capital sau de la instituțiile financiare. Asistența va fi pusă la dispoziție în două tranșe. Scadența medie a împrumutului este de maximum 15 ani. Asistența va fi gestionată de Comisie, care va conveni cu autoritățile condițiile specifice financiare și în materie de politică economică de care depinde plata tranșelor împrumutului. Se va ține seama în mod corespunzător de dispozițiile specifice privind prevenirea fraudei și a altor nereguli, în conformitate cu regulamentul financiar. Asistența va fi pe deplin compatibilă cu obiectivele macroeconomice stabilite în programul convenit cu FMI și cu documentele de politică economică ale Bosniei și Herțegovinei, precum „Cadrul general al balanței și politicilor bugetare în Bosnia și Herțegovina”. De asemenea, asistența va fi conformă cu obiectivele politicii pe termen mai lung prezentate în Parteneriatul european Uniunea Europeană - Bosnia și Herțegovina adoptat în februarie 2008. În ceea ce privește condițiile specifice în materie de politică economică de care depinde plata tranșelor împrumutului, Comisia intenționează să se concentreze asupra unui număr limitat de domenii, incluzând, în special, gestiunea finanțelor publice. De asemenea, Comisia poate avea în vedere politici specifice de importanță deosebită, precum prioritățile identificate în contextul Parteneriatului european Uniunea Europeană - Bosnia și Herțegovina și al raportului din 2009 privind progresele înregistrate, a cărui adoptare este stabilită pentru luna octombrie 2009 sau măsurile considerate a fi adecvate în urma evaluării operaționale susmenționate. |

310 | Temeiul juridic Articolul 308 din Tratat. |

329 | Principiul subsidiarității Propunerea intră în competența exclusivă a Comunității. Prin urmare, principiul subsidiarității nu se aplică. |

Principiul proporționalității Propunerea este conformă cu principiul proporționalității din motivele menționate mai jos. |

331 | Suma asistenței – până la 100 milioane EUR – corespunde unui procent de 77% din nevoile reziduale de finanțare ale Bosniei și Herțegovinei pentru anul 2010 în contextul programului FMI, pe lângă sprijinul macroeconomic acordat de FMI și Banca Mondială. Cealaltă parte (30 milioane EUR) va fi acoperită prin amânarea datoriilor către London Club. Această participare ridicată asumată de Comunitate ia în considerare contextul actual excepțional, în care criza economică are un impact grav asupra economiei Bosniei și Herțegovinei. |

Alegerea instrumentelor |

341 | Instrumente propuse: altele. |

342 | În lipsa unui regulament cadru pentru instrumentul de asistență macrofinanciară, deciziile ad hoc ale Consiliului în temeiul articolului 308 din tratat reprezintă singurul instrument juridic disponibil pentru această asistență. |

IMPLICAțII BUGETARE |

401 | În conformitate cu Regulamentul privind Fondul de garantare[1] provizionul pentru un împrumut de 100 milioane EUR plătit în 2010 s-ar constitui în 2012 și s-ar ridica la cel mult 9 milioane EUR. |

INFORMAțII SUPLIMENTARE |

Clauza de reexaminare/revizuire/încetare de drept a efectelor juridice |

533 | Propunerea prevede o perioadă de disponibilitate limitată. |

E-11287 |

2009/0166 (CNS)

Propunere de

DECIZIE A CONSILIULUI

de acordare de asistență macrofinanciară Bosniei și Herțegovinei

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 308,

având în vedere propunerea Comisiei[2],

având în vedere avizul Parlamentului European[3],

după consultarea Comitetului economic și financiar,

întrucât:

(1) Relațiile dintre Bosnia și Herțegovina și Uniunea Europeană se dezvoltă în cadrul procesului de stabilizare și de asociere și al Parteneriatului european; Bosnia și Herțegovina și Comisia au semnat la 16 iunie 2008 un Acord de stabilizare și de asociere și Acordul interimar privind comerțul și aspectele legate de comerț.

(2) Economia Bosniei și Herțegovinei a fost afectată din ce în ce mai grav de criza economică și financiară internațională începând cu al patrulea trimestru al anului 2008, aceasta determinând declinul producției și al schimburilor comerciale, precum și scăderea veniturilor fiscale.

(3) Stabilizarea și redresarea economică a Bosniei și Herțegovinei sunt sprijinite prin asistența financiară a Fondului Monetar Internațional (FMI). În mai 2009, autoritățile bosniace au semnat cu FMI un nou program care să permită plata a 1,15 miliarde EUR pe o perioadă de trei ani, care a fost aprobat de Consiliul director al FMI în iulie 2009.

(4) Bosnia și Herțegovina a solicitat asistență macrofinanciară comunitară suplimentară având în vedere înrăutățirea situației și a perspectivelor economice.

(5) Având în vedere că în conformitate cu prezumțiile FMI un deficit rezidual de finanțare persistă în balanța de plăți în 2010, asistența macrofinanciară este considerată un răspuns adecvat la cererea înaintată de Bosnia și Herțegovina în contextul actualelor circumstanțe excepționale pentru sprijinirea stabilizării economice în asociație cu actualul program FMI. Se preconizează că această asistență financiară va contribui, de asemenea, la diminuarea nevoilor de finanțare bugetară.

(6) Pentru a asigura protecția eficientă a intereselor financiare ale Comunității în legătură cu prezenta asistență financiară, este necesar să se prevadă luarea de către Bosnia și Herțegovina a unor măsuri de prevenire și combatere a fraudei, a corupției și a altor nereguli în legătură cu această asistență, precum și efectuarea unor controale de către Comisie și a unor audituri de către Curtea de Conturi.

(7) Punerea la dispoziție a asistenței financiare comunitare nu aduce atingere atribuțiilor autorității bugetare.

(8) Această asistență trebuie gestionată de către Comisie, în consultare cu Comitetul economic și financiar.

(9) Tratatul nu prevede, pentru adoptarea prezentei decizii, alte atribuții decât cele de la articolul 308.

DECIDE:

Articolul 1

1. Comunitatea pune la dispoziția Bosniei și Herțegovinei asistență macrofinanciară sub forma unei facilități de împrumut cu o sumă a principalului de maximum 100 milioane EUR și o scadență medie de maximum 15 ani, în vederea sprijinirii stabilizării economice a Bosniei și Herțegovinei și a diminuării nevoilor bugetare și ale balanței de plăți ale acesteia, identificate în actualul program al FMI.

2. În acest sens, Comisia este autorizată să împrumute resursele necesare în numele Comunității Europene.

3. Punerea la dispoziție a asistenței financiare comunitare este gestionată de către Comisie în conformitate cu acordurile sau înțelegerile încheiate între FMI și Bosnia și Herțegovina.

4. Asistența financiară comunitară este pusă la dispoziție pe o perioadă de doi ani începând din prima zi după intrarea în vigoare a memorandumului de înțelegere menționat la articolul 2 alineatul (1). Cu toate acestea, dacă circumstanțele o impun, Comisia, după consultarea Comitetului economic și financiar, poate decide extinderea perioadei de disponibilitate cu cel mult un an.

Articolul 2

1. Comisia este autorizată să decidă cu autoritățile Bosniei și Herțegovinei, după consultarea Comitetului economic și financiar, condițiile în materie de politică economică de care depinde asistența macrofinanciară comunitară, care vor fi consemnate într-un memorandum de înțelegere. Condițiile sunt conforme cu acordurile sau înțelegerile încheiate între FMI și Bosnia și Herțegovina. Condițiile financiare detaliate ale asistenței sunt prevăzute într-un acord de împrumut care urmează a fi încheiat între Comisie și autoritățile Bosniei și Herțegovinei.

2. Pe parcursul punerii în aplicare a asistenței financiare comunitare, Comisia monitorizează rigurozitatea măsurilor financiare, a procedurilor administrative ale Bosniei și Herțegovinei și a mecanismelor de control intern și extern care sunt relevante pentru această asistență.

3. Comisia verifică la intervale regulate dacă politicile economice ale Bosniei și Herțegovinei sunt conforme cu obiectivele asistenței comunitare și dacă sunt îndeplinite în mod satisfăcător condițiile convenite în materie de politică economică. În cadrul acestor verificări Comisia își va coordona activitatea cu Fondul Monetar Internațional și cu Banca Mondială și, dacă este necesar, cu Comitetul economic și financiar.

Articolul 3

1. Asistența financiară comunitară este pusă la dispoziție de către Comisie Bosniei și Herțegovinei sub forma unui împrumut în două tranșe, sub rezerva îndeplinirii condițiilor de la alineatul (2). Mărimea tranșelor va fi stabilită în memorandumul de înțelegere.

2. Comisia decide punerea la dispoziție a tranșelor cu condiția aplicării satisfăcătoare a condițiilor de politică economică asupra cărora s-a convenit în memorandumul de înțelegere. Plata celei de-a doua tranșe nu se efectuează mai devreme de trei luni de la punerea la dispoziție a primei tranșe.

3. Fondurile comunitare se plătesc Băncii Centrale a Bosniei și Herțegovinei. Sub rezerva dispozițiilor prevăzute în memorandumul de înțelegere, inclusiv o confirmare a nevoilor reziduale de finanțare bugetară, contravaloarea acestora în moneda locală poate fi transferată Trezoreriei Bosniei și Herțegovinei și entităților care o constituie în calitate de beneficiari finali.

Articolul 4

1. Operațiunile de contractare și de acordare a împrumutului menționate în prezenta decizie se efectuează în euro, utilizând aceeași dată a valutei și nu implică, pentru Comunitate, transformarea scadenței și nici asumarea vreunui risc legat de cursul de schimb sau de rata dobânzii sau a vreunui altfel de risc comercial.

2. Comisia ia măsurile necesare, dacă Bosnia și Herțegovina solicită acest lucru, pentru a asigura includerea în condițiile împrumutului a unei clauze de rambursare anticipată, precum și a unei clauze corespunzătoare în termenii și condițiile operațiunilor de contractare a împrumutului.

3. La cererea Bosniei și Herțegovinei și dacă circumstanțele permit o îmbunătățire a ratei dobânzii împrumutului, Comisia poate refinanța integral sau parțial împrumuturile inițiale pe care le-a contractat sau poate restructura condițiile financiare corespunzătoare. Operațiunile de refinanțare sau restructurare se efectuează în conformitate cu condițiile prevăzute la alineatul (1) și nu au ca efect prelungirea scadenței medii a împrumutului în cauză sau majorarea sumei capitalului restant la data refinanțării sau restructurării.

4. Toate costurile contractate de către Comunitate aferente operațiunilor de contractare și de acordare a împrumutului în temeiul prezentei decizii sunt suportate de Bosnia și Herțegovina.

5. Comitetul economic și financiar este informat cu privire la evoluțiile operațiunilor menționate la alineatele (2) și (3).

Articolul 5

Asistența financiară comunitară este pusă în aplicare în conformitate cu dispozițiile Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[4] și cu normele de aplicare a acestuia[5]. În special, memorandumul de înțelegere și acordul de împrumut care vor fi încheiate cu autoritățile Bosniei și Herțegovinei prevăd luarea de măsuri adecvate de către Bosnia și Herțegovina în legătură cu prevenirea și combaterea fraudei, a corupției și a altor nereguli care afectează asistența. Acestea prevăd, de asemenea, efectuarea unor controale de către Comisie, inclusiv Oficiul de Luptă Antifraudă (OLAF), având dreptul de efectuare a unor verificări și inspecții la fața locului, precum și efectuarea unor audituri de către Curtea de Conturi, dacă este cazul, la fața locului.

Articolul 6

Până la data de 31 august a fiecărui an, Comisia înaintează Parlamentului European și Consiliului un raport incluzând o evaluare a punerii în aplicare a prezentei decizii în anul precedent. Raportul indică legătura dintre condițiile de politică prevăzute într-un memorandum de înțelegere în temeiul articolului 2 alineatul (1), performanțele economice și bugetare curente ale Bosniei și Herțegovinei și decizia Comisiei de a pune la dispoziție tranșele asistenței.

Articolul 7

Prezenta decizie intră în vigoare la data publicării în Jurnalul Oficial al Uniunii Europene .

Adoptată la Bruxelles, […]

Pentru Consiliu

Președintele […]

FIȘĂ FINANCIARĂ LEGISLATIVĂ

1. TITLUL PROPUNERII:

Asistență macrofinanciară pentru Bosnia și Herțegovina

2. CADRU ABM / ABB (GESTIONAREA/STABILIREA BUGETULUI PE ACTIVITățI)

Domeniul (domeniile) de politică în cauză și activitatea (activitățile) asociată (asociate):

Titlul 01 – Afaceri economice și financiare, 03 – Afaceri economice și financiare internaționale

3. LINII BUGETARE

3.1. Linii bugetare [linii operaționale și linii conexe de asistență tehnică și administrativă (foste linii BA)], inclusiv titlurile acestora:

01 04 01 14 Provizionarea Fondului de garantare

3.2. Durata acțiunii și a implicațiilor financiare:

Începând cu 2010, se va încerca efectuarea tuturor plăților în anul 2010 în două tranșe (în trimestrul al doilea și al patrulea). Cu toate acestea, nu pot fi excluse întârzieri care ar putea prelungi operațiunea.

3.3. Caracteristici bugetare:

Linia bugetară | Natura cheltuielilor | Nouă | Contribuție AELS | Contribuție țări candidate | Rubrica PF |

01.04.01.14 | Cheltuieli obligatorii | CD | NU | NU | NU | Nr. 4 |

Asistență sub forma unui împrumut

01 04 01 14 – Provizionarea Fondului de garantare

Fondul de garantare pentru acțiuni externe trebuie să fie provizionat în conformitate cu Regulamentul privind Fondul de garantare, astfel cum a fost modificat ulterior. În conformitate cu acest regulament, nu se mai constituie un provizion pentru întreaga sumă a împrumuturilor la momentul deciziei, ci pe baza sumei restante la finalul anului. Suma provizionului se calculează la începutul anului „n” ca diferența dintre suma țintă și activele nete ale fondului la finalul anului „n-1”. Această sumă a provizionului este introdusă în anul „n” la bugetul preliminar pentru anul „n+1” și este plătită efectiv într-o singură tranzacție la începutul anului „n+1” din „Provizionarea Fondului de garantare” (linia bugetară 01 04 01 14).

Prin urmare, 9% (maximum 9 milioane EUR) din suma plătită efectiv se va considera în suma țintă la finalul anului „n-1” pentru calcularea provizionării fondului.

01 04 01 04 – Garanție CE pentru împrumuturile comunitare contractate pentru acordarea de asistența macrofinanciară țărilor terțe.

Intrarea bugetară („p.m.”) care reflectă garanția bugetară pentru împrumut (100 milioane EUR) va fi activată doar în cazul unei mobilizări efective a garanției. Se așteaptă ca în mod normal garanția bugetară să nu fie mobilizată.

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (CP)

milioane EUR (cu 3 zecimale)

Natura cheltuielii | Secțiunea nr. | 2009 | 2010 | Total |

Cheltuieli operaționale[6] |

Credite de angajament (CA) | 8.1. | a | 0 | 0 |

Credite de plată (CP) | b | 0 | 0 |

Cheltuieli administrative incluse în suma de referință[7] |

Asistență tehnică și administrativă – ATA (CND) | 8.2.4. | c | 0 | 0 |

SUMA TOTALĂ DE REFERINȚĂ |

Credite de angajament | a+c | 0 | 0 |

Credite de plată | b+c | 0 | 0 |

Cheltuieli administrative neincluse în suma de referință[8] |

Resurse umane și cheltuieli conexe (CND) | 8.2.5. | d | 0 | 0 |

Costuri administrative, altele decât resursele umane și costurile conexe, neincluse în suma de referință (CND) | 8.2.6. | e | 0 | 0 |

Costul financiar indicativ total al acțiunii |

TOTAL CA, inclusiv costul resurselor umane | a+c+d+e | 0 | 0 |

TOTAL CP, inclusiv costul resurselor umane | b+c+d+e | 0 | 0 |

4.1.2. Compatibilitatea cu programarea financiară

X Propunerea este compatibilă cu programarea financiară existentă.

( Propunerea duce la reprogramarea rubricii respective din perspectivele financiare.

( Propunerea poate necesita aplicarea dispozițiilor Acordului interinstituțional[9] (referitoare la instrumentul de flexibilitate sau la revizuirea perspectivelor financiare).

4.1.3. Implicațiile financiare asupra veniturilor

X Propunerea nu are implicații financiare asupra veniturilor

( Propunerea are implicații financiare – efectul asupra veniturilor este următorul:

4.2. Resurse umane în echivalent normă întreagă (ENI) (inclusiv funcționari, personal temporar și extern) - a se vedea detaliile de la punctul 8.2.1.

Necesar anual | 2009 | 2010 |

Număr total de resurse umane | 1/3 | 1/3 |

5. CARACTERISTICI ȘI OBIECTIVE

5.1. Obiective de îndeplinit pe termen scurt sau lung

Economia Bosniei și Herțegovinei a fost grav afectată de criza economică și financiară globală. Ritmul creșterii economice a început să scadă în cel de-al patrulea trimestru al anului 2008 și se preconizează o diminuare a producției cu 3% în 2009. Deși deficitul de cont curent este în scădere, nevoile generale de finanțare externă rămân ridicate datorită sporirii obligațiilor de rambursare a datoriilor pe termen scurt. Fondul Monetar Internațional a identificat un deficit de finanțare externă în valoare de 433 milioane pentru 2009 și 563 milioane EUR pentru 2010, care urmează a fi acoperit de FMI, de Banca Mondială și de donatori oficiali. Pe baza premiselor actuale, programul ar urma să fie complet finanțat în 2009 și 2011, în timp ce în 2010 ar persista un deficit rezidual după intervenția FMI și sprijinul așteptat din partea Băncii Mondiale, acesta fiind estimat de FMI la aproximativ 130 milioane EUR și urmând a fi parțial acoperit de Comunitatea Europeană (restul de 30 milioane EUR vor fi acoperite de London Club).

5.2. Valoarea adăugată a implicării comunitare, coerența propunerii cu alte instrumente financiare și eventuala sinergie

Sprijinul financiar comunitar reflectă importanța strategică a țării ca potențială țară candidată la aderarea la Uniunea Europeană. Asistența macrofinanciară este un instrument adecvat care completează asistența comunitară existentă și contribuie la finanțarea integrală a unui program de stabilizare sprijinit de FMI. Prin urmare, pot fi stabilite sinergii importante în ceea ce privește impactul asistenței asupra reformei și stabilizării economice.

5.3. Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

În cadrul activității „Afaceri economice și financiare internaționale” a Direcției Generale Afaceri Economice și Financiare, obiectivul „acordarea de asistență macrofinanciară țărilor terțe pentru soluționarea crizelor legate de balanța de plăți a acestora și pentru restabilirea sustenabilității datoriei externe” este legat de obiectivul general de „promovare a prosperității dincolo de granițele Uniunii Europene”.

Indicatorii aferenți sunt: „rezervele oficiale exprimate în luni de importuri de bunuri și servicii” (rezultat așteptat: „stabilizare sau creștere”) și „datoria externă exprimată ca procent din PIB” (rezultat așteptat: un nivel considerat sustenabil la finalul actualului program).

5.4. Modalități de punere în aplicare (cu titlu indicativ)

X Gestionare centralizată

X direct de către Comisie

( indirect, prin delegare către:

( agenții executive

( organisme instituite de Comunități, prevăzute la articolul 185 din regulamentul financiar

( organisme publice naționale/organisme cu misiune de serviciu public

( Gestionare repartizată sau descentralizată

( cu state membre

( cu țări terțe

( Gestionare în comun cu organizații internaționale (de precizat)

Observații:

6. MONITORIZARE ȘI EVALUARE

6.1. Sistem de monitorizare

Monitorizarea acțiunii de către serviciile Comisiei va avea loc pe baza măsurilor în materie de politică structurală și macroeconomică ce vor fi convenite cu autoritățile bosniace într-un memorandum de înțelegere. Autorităților li se va solicita să transmită în mod regulat serviciilor Comisiei rapoarte cu privire la aceste măsuri. Delegația Comisiei Europene la Sarajevo va întocmi, de asemenea, rapoarte cu privire la aspectele relevante pentru monitorizarea asistenței. Serviciile Comisiei vor rămâne în contact permanent cu FMI și Banca Mondială.

6.2. Evaluare

6.2.1. Evaluare ex-ante

O evaluare ex–ante a fost efectuată de serviciile Comisiei (Unitatea D1 a Direcției Generale Afaceri Economice și Financiare).

6.2.2. Măsuri luate în urma unei evaluări interimare/ex-post (lecții învățate din experiențe anterioare similare)

O evaluare ex-post cu privire la o operațiune anterioară de asistență macrofinanciară în favoarea Bosniei și Herțegovinei a fost efectuată în 2007. Evaluări ex-post au fost, de asemenea, efectuate pentru alte țări din Balcanii de Vest (Albania, Fosta Republică Iugoslavă a Macedoniei și Serbia) și pentru două noi state independente ale fostei Uniuni Sovietice (Armenia, Tadjikistan). Rezultatele acestor evaluări oferă lecții importante pentru actuala operațiune în favoarea Bosniei și Herțegovinei.

6.2.3. Condițiile și frecvența evaluărilor viitoare

O evaluare ex-post independentă a asistenței acordate Bosniei și Herțegovinei este planificată a fi efectuată în cadrul programului de evaluare multianual al Direcției Generale Afaceri Economice și Financiare.

7. MăSURI ANTIFRAUDă

Serviciile Comisiei au instituit un program permanent de evaluare operațională a circuitelor financiare și a procedurilor administrative în toate țările terțe care beneficiază de asistență macrofinanciară din partea Comunității, în vederea îndeplinirii cerințelor regulamentului financiar aplicabile bugetului general al Comunităților Europene.

În Bosnia și Herțegovina, serviciile Comisiei au evaluat în 2004, cu sprijinul experților externi mandatați în mod corespunzător, fiabilitatea circuitelor financiare și a procedurilor administrative relevante pentru acest tip de asistență, formulându-se concluzii potrivit cărora cadrul pentru buna gestiune financiară al Ministerului de Finanțe este eficace în ansamblul său, iar cel al Băncii Centrale este eficace. În același timp, au fost identificate mai multe domenii în care sunt necesare îmbunătățiri, în special cu privire la controalele bugetare și auditurile interne. O nouă evaluare operațională va fi comandată de către Comisia Europeană consultanților externi. Rezultatelor acesteia vor fi utilizate pentru orientarea definirii măsurilor specifice de politică ce vor însoți punerea la dispoziție a asistenței, în vederea consolidării eficienței, transparenței și fiabilității sistemelor de gestiune a finanțelor publice în Bosnia și Herțegovina.

Temeiul juridic propus pentru acordarea asistenței macrofinanciare Bosniei și Herțegovinei include o dispoziție privind măsurile de prevenire a fraudei. Aceste măsuri vor fi prezentate mai detaliat într-un memorandum de înțelegere și în contractul de împrumut. Se preconizează însoțirea asistenței de o serie de condiții specifice de politică, în special în domeniul gestiunii finanțelor publice, în vederea consolidării eficienței, transparenței și fiabilității asistenței. Asistența macrofinanciară va face obiectul procedurilor de verificare, control și audit aflate în sarcina Comisiei, inclusiv Oficiul de Luptă Antifraudă (OLAF), și a Curții de Conturi Europene.

8. DETALII PRIVIND RESURSELE

8.1. Obiectivele propunerii din punctul de vedere al costurilor financiare

Credite de angajament în milioane EUR (cu 3 zecimale)

Anul 2009 | Anul n+1 | Anul n+2 | Anul n+3 | Anul n+4 | Anul n+5 |

Funcționari sau agenți temporari[10] (XX 01 01) | A*/AD | 1/3 | 1/3 |

B*, C*/AST |

Personal finanțat[11] prin articolul XX 01 02 |

Alte tipuri de personal finanțat[12] prin articolul XX 01 04/05 |

TOTAL | 1/3 | 1/3 |

8.2.2. Descrierea sarcinilor care decurg din acțiune

Inter alia pregătirea/negocierea memorandumurilor de înțelegere și a acordului de împrumut, stabilirea legăturilor cu autoritățile și cu instituțiile financiare internaționale, monitorizarea politicilor structurale și economice ale țării beneficiare, efectuarea unor misiuni de analiză și elaborarea de rapoarte ale serviciilor Comisiei, pregătirea procedurilor Comisiei cu privire la gestionarea asistenței.

8.2.3. Originea resurselor umane (statutare)

X Posturi alocate în prezent pentru gestionarea programului care urmează să fie înlocuite sau prelungite

( Posturi prealocate în cadrul exercițiului financiar SPA/PPB pentru anul n

( Posturi care urmează să fie solicitate în cadrul următoarei proceduri SPA/PPB

( Posturi care urmează să fie redistribuite pe baza resurselor existente în cadrul serviciului în cauză (redistribuire internă)

( Posturi necesare pentru anul n, dar care nu sunt prevăzute în cadrul SPA/PPB pentru anul în cauză

8.2.4. Alte cheltuieli administrative incluse în suma de referință (XX 01 04/05 – Cheltuieli de gestiune administrativă)

milioane EUR (cu 3 zecimale)

Linia bugetară 01 03 02 Asistență macroeconomică | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. | TOTAL |

Alte tipuri de asistență tehnică și administrativă |

- intra muros |

- extra muros 1) Evaluare operațională 2) Evaluare ex-post | 0,050 | 0,250 |

Total Asistență tehnică și administrativă | 0,050 | 0,250 |

8.2.5. Costuri financiare ale resurselor umane și costuri conexe ne incluse în suma de referință

milioane EUR (cu 3 zecimale)

Tip de resurse umane | Anul n | Anul n+1 | Anul n+2 | Anul n+3 | Anul n+4 | Anul n+5 și anii urm. |

Funcționari și agenți temporari (XX 01 01) | 0,030 | 0,030 |

Personal finanțat prin articolul XX 01 02 (auxiliari, END, agenți contractuali etc.) (se indică linia bugetară) |

Costul total al resurselor umane și costuri conexe (neincluse în suma de referință) | 0,030 | 0,030 |

Calcul – Funcționari și agenți temporari |

Se face trimitere la punctul 8.2.1. dacă este cazul |

NU ESTE CAZUL |

Calcul - Personal finanțat prin articolul XX 01 02 |

Se face trimitere la punctul 8.2.1. dacă este cazul |

NU ESTE CAZUL |

8.2.6. Alte cheltuieli administrative neincluse în suma de referință milioane EUR (cu 3 zecimale) |

Anul2009 | Anuln+1 | Anuln+2 | Anuln+3 | Anuln+4 | Anuln+5 și anii urm. | TOTAL |

XX 01 02 11 01 – Misiuni | 0,020 | 0,010 | 0,030 |

XX 01 02 11 02 – Reuniuni și conferințe |

XX 01 02 11 03 – Comitete[14] |

XX 01 02 11 04 – Studii și consultări |

XX 01 02 11 05 - Sisteme de informații |

2 Total Alte cheltuieli de gestiune (XX 01 02 11) |

3 Alte cheltuieli de natură administrativă (precizați, indicând linia bugetară) |

Totalul cheltuielilor administrative altele decât cele pentru resursele umane și costurile conexe (neincluse în suma de referință) | 0,020 | 0,010 | 0,030 |

Calcul - Alte cheltuieli administrative neincluse în suma de referință |

Trei misiuni ale personalului pentru una/două persoane |

[1] Articolul 5 din Regulamentul (CE, Euratom) nr. 480/2009 al Consiliului din 25 mai 2009 privind constituirea Fondului de garantare pentru acțiuni externe (versiune codificată). Provizionul este acordat din „Provizionarea Fondului de garantare” (linia bugetară 01 04 01 14).

[2] JO C , , p. .

[3] JO C , , p. .

[4] JO L 248, 16.9.2002 p. 1. Regulament modificat de Regulamentul (CE, Euratom) nr. 1995/2006 (JO L 390, 30.12.2006, p. 1).

[5] Regulamentul (CE, Euratom) nr. 2342/2002 al Comisiei, JO L 357, 31.12.2002, p. 1.

[6] Cheltuieli care nu intră sub incidența capitolului xx 01 din titlul xx în cauză.

[7] Cheltuieli care intră sub incidența articolului xx 01 04 din titlul xx.

[8] Cheltuieli care intră sub incidența capitolului xx 01, cu excepția articolelor xx 01 04 și xx 01 05.

[9] A se vedea punctele 19 și 24 din Acordul interinstituțional.

[10] Ale căror costuri NU sunt acoperite de suma de referință.

[11] Ale cărui costuri NU sunt acoperite de suma de referință.

[12] Ale căror costuri sunt incluse în suma de referință.

[13] Este necesar să se facă trimitere la fișa financiară legislativă specifică agenției (agențiilor) executive în cauză.

[14] Se indică tipul de comitet și grupul de care aparține.